20. Un Gott sproch: Es soll sich es Wasser mit waabande und lebendiche Viecher fille, un Veggl unna'm Himmel flieche. 21. Un Gott schuf grosse Walfisch un allerlei Viecher, die do leewe, die sich im Wasser dummle, e jegliches nach sennari Art, un allerlei gfidderde Veggl, en jeglicher nach sennari Art. Un Gott hot gsehe, dass es gut war. 22. Un Gott hot se gsegnet un sproch: Seid fruchtbar un mehrt aich, un fillt es Wasser im Meer; un die Veggl solle sich uff de Erd vermehre. 23. Do wurdd aus'm Owed unnem Morge de finfde Daach.

Es Lincoln Kaundi Amisch Settlement iss en amische Settlement newich em Schtettel Libby in Montana. Es hot sei Schterdt in 1992 grickt. Es iss ee Gmee District datt.

Es sinn baut 500 Leit in Kanadaa ass noch hochlennisch Geelisch odder Gaelick hot wie ihre Mudderschprooch. In 1867 (Confederation) waar Geelisch die dritt mehnscht-gschwetzt Schprooch in Kanadaa nooch Englisch unn Franzeesisch Meescht vun'ne sinn heidedaags uff Cape Breton Eiland in Nei-Schottland. Es hot aa als en grosse Geelische Population gewwe uff Prince Edward Eiland.

Mol ee Maryie um halwer fimfe hot der Dockter Ischler en ""Telephone Call"" grickt vum Harry Wetzel. Der Harry waar aarick uffgeregt, un er hot gegrische: ""Kannscht gschwind riwwerkumme, Dockter? 'S is ebbes Marickwaddiches ghaeppent. Mei Fraa, weescht du, schloft immer mit ihrm Maul weit uff, un yuscht paar Minudde zerick is en Maus 're der Hals nunnergschprunge."" ""Ei, ei, ei,"" saagt der Dokter, ""ich kumm graad riwwer. Grick en Schtick Kees un heeb's an dei Fraa ihre Maul; verleicht macht sell die Maus widder rauskumme."" In ebaut fuffzeh Minudde waar der Dokter schun datt, awwer wie er in die Schtubb kumme is, wu die Mrs. Wetzel gelege hot, hot der Harry datt gschtanne un waar en groosser Fisch vanne an seinre Fraa ihre Maul am hewe."" ""Was der Deixel geht do aa?"" froogt der Dockter. ""Hawwich dihr net gsaat, du settscht en Schtick Kees an dei Fraa ihre Maul hewe? Meis sin net schlimm fer Fisch!"" ""Ya, ich weess, ich weess"", saagt der Harry, ""awwer's erscht misse mer die Katz rausgriege.

7. Un Jehovah Gott hot aus dem Grund von de Erd den Mensch gmacht, un den Lewens-Odem in sei Nas geblose, un er isch a lebendiche Seele gwordde. 8. Neegscht hot Jehovah Gott en Gaarde geblanzed in Eden im Oschte un hot den Man seller er gmacht hot in den Gaarde gebrocht. 9. Un Jehovah Gott hot in seller Gaarde iwweraal gute wunnerscheene Beem zum esse wachse lasse, awwer ach de Beem vom Lewe in de Midde vom Gaarde, de Erkentnis-Beem zum Wisse von Gutem un Boesem.

Die True Jesus Church iss en non-denominational-e Kaerich ass gegrindt waar in Beijing, Tscheine in 1917. Alleweil iss em TJC International Assembly sei neigschtimmt Chairman der Breddicher Yung-Ji Lin. Es sinn baut 1.5 Millyoon Glaawer iwwer sex Continents. Die Kaerich, ass sei Schterdt in de early 1900's grickt hot, iss en tscheinische Schplitt vun em Pentecostal Branch vun Christianity. Die Kaerich glaabt aa in Oneness Pentecostal Theology unn in em Jesus-Name Doctrine.